**רמות הקורסים באנגלית ודרכי המיון אליהם:**

**הסטודנטים ממוינים לקורסים ברמות השונות באנגלית לפי הציון במבחני המיון באנגלית המקובלים בארץ**: **פרק האנגלית בבחינה הפסיכומטרית, מבחן אמי"ר או מבחן אמיר"ם.**

 1.המיון לקורסים הוא לפי הציונים כדלהלן:

 א. קורס ברמת טרום בסיסי א' – מיועד לסטודנטים שקיבלו ציון בטווח של 50-69 בחלק האנגלית במבחן הפסיכומטרי, במבחן אמי"ר או במבחן אמיר"ם .

ב. קורס ברמת טרום בסיסי ב' - מיועד לסטודנטים שקיבלו ציון בטווח של 70-84 בחלק האנגלית במבחן הפסיכומטרי, במבחן אמי"ר או במבחן אמיר"ם.

\* במכללה נהוג לאחד את הקורסים של טרום בסיסי א' וטרום בסיסי ב' לקורס אחד שנקרא: טרום בסיסי א'+ב'.

ג. קורס ברמת בסיסי - מיועד לסטודנטים שקיבלו ציון בטווח של 85-99 בחלק האנגלית במבחן הפסיכומטרי, במבחן אמי"ר או במבחן אמיר"ם.

 ד. קורס ברמת מתקדמים א' - מיועד לסטודנטים שקיבלו ציון בטווח של 100-119 בחלק האנגלית במבחן הפסיכומטרי, במבחן אמי"ר או במבחן אמיר"ם.

 ה. קורס ברמת מתקדמים ב' - מיועד לסטודנטים שקיבלו ציון בטווח של 120-133 בחלק האנגלית במבחן הפסיכומטרי, במבחן אמי"ר או במבחן אמיר"ם.

2. סטודנט שלא יהיה בידיו ציון באחד במבחני המיון המקובלים בארץ, יסווג לקורס ברמת טרום בסיסי .

3. פטור מלימודי האנגלית: סטודנט העומד באחד הקריטריונים שלהלן יהיה פטור מלימודי האנגלית:

א. סטודנט בעל תואר ראשון מאוניברסיטה או מכללה אקדמית בארץ וקיבל ציון "פטור" באנגלית במסגרת לימודי התואר.

 ב. סטודנט שסיים את לימודי התיכון ונבחן בבחינות הבגרות במדינה דוברת אנגלית.

 ג. סטודנט בעל תואר ראשון ממדינה דוברת אנגלית.

 ד. סטודנט בעל תואר ראשון באנגלית מאוניברסיטה או מכללה אקדמית בארץ.

 ה. סטודנט שהשיג ציון של 134 נקודות ומעלה בחלק האנגלית של המבחן הפסיכומטרי, במבחן אמיר"ם או במבחן אמי"ר.

**למידע נוסף בנושא סיווג הרמה עליך לפנות לחוג אליו נרשמת. בהצלחה!!**

עודכן: ט.נ., מאי 2020